
Muudatusettepanek		1
Ettepanek võtta vastu määrus
Põhjendus 9
	

	Komisjoni ettepanek
	Muudatusettepanek

	(9)	Kemikaaliamet peaks jätkuvalt aitama rakendada ja jõustada keemiliste ainetega seotud ohte ja riske ning keemiliste ainete ohutut kasutamist käsitlevaid liidu õigusakte ja poliitikameetmeid, et saavutada inimeste tervise ja keskkonna kaitse kõrge tase, siseturu tõhus toimimine ning kemikaalide käitlemise sidusus ja järjepidevus kogu liidus, ning edendama samal ajal konkurentsivõimet ja innovatsiooni, võttes arvesse väikeste ja keskmise suurusega ettevõtjate konkreetseid vajadusi ning edendades alternatiive loomkatsetele.
	(9)	Kemikaaliamet peaks jätkuvalt aitama rakendada ja jõustada keemiliste ainetega seotud ohte, riske ning keemiliste ainete ja nende rühmade, segude ja toodete ohutut kasutamist ja keskkonnasäästlikkust käsitlevaid liidu õigusakte ja poliitikameetmeid, et saavutada inimeste, sealhulgas haavatavatesse rühmadesse kuuluvate inimeste tervise ja keskkonna kaitse kõrge tase, siseturu tõhus toimimine ning kemikaalide käitlemise sidusus ja järjepidevus kogu liidus, ning edendama samal ajal konkurentsivõimet ja innovatsiooni, võttes arvesse väikeste ja keskmise suurusega ettevõtjate konkreetseid vajadusi töötervishoiu standardite kaitsmisel ja arendamisel ning edendades loomadega mitteseotud lähenemisviise ja uusi metoodikaid. Oma eesmärke ja ülesandeid täites aitab kemikaaliamet aluslepingute eesmärke täielikult rakendada, eelkõige aitab ta ELi toimimise lepingu artikli 191 lõike 2 kohaselt kaasa sellele, et keskkonnapoliitika põhineks ettevaatusprintsiibil ja põhimõtetel, mille kohaselt tuleks võtta ennetusmeetmeid ja keskkonnakahju heastada eeskätt kahju tekkekohas, ning et saastaja peaks maksma.



Muudatusettepanek		2
Ettepanek võtta vastu määrus
Põhjendus 10 a (uus)
	

	Komisjoni ettepanek
	Muudatusettepanek

	
	(10a)	Liikmesriikide pädevate asutuste suutlikkuse suurendamiseks ja nende töösse panustamise eesmärgil peaks kemikaaliametil olema võimalik lähetada oma teenistuse huvides ja kooskõlas määrusega nr 31 (EMÜ), 11 (Euratom)1a kehtestatud personalieeskirjade artikliga 37 ja määrusega nr 31 (EMÜ), 11 (Euratom) kehtestatud muude teenistujate teenistustingimuste artikliga 51 ametnikke ja muid teenistujaid liikmesriikide pädevatesse asutustesse või muudesse avaliku sektori asutustesse, kellele on usaldatud ameti volitustega seotud ülesannete täitmine.

	
	__________________

	
	1a Määrus nr 31 (EMÜ), 11 (Euratom), millega kehtestatakse Euroopa Majandusühenduse ja Euroopa Aatomienergiaühenduse ametnike personalieeskirjad ja muude teenistujate teenistustingimused (EÜT 45, 14.6.1962, lk 1385, ELI: http://data.europa.eu/eli/reg/1962/31(1)/oj).



Muudatusettepanek		3
Ettepanek võtta vastu määrus
Põhjendus 11
	

	Komisjoni ettepanek
	Muudatusettepanek

	(11)	Kemikaaliameti struktuur peaks olema tema ülesannete täitmiseks sobiv ning võtma arvesse kogemusi, mis on saadud kemikaaliameti toimimisest ja tulemuslikkusest alates selle asutamisest. Oluline on tagada, et kemikaaliametil on oma ülesannete täitmiseks vajalik suur teaduslik ja tehniline suutlikkus, et tagada võimalikult kõrge kvaliteet. Kuna liidu institutsioonide, liikmesriikide, üldsuse ja huvitatud isikute usaldus kemikaaliameti vastu on väga tähtis, peaks kemikaaliamet täitma oma ülesandeid läbipaistvalt ja tõhusalt.
	(11)	Kemikaaliameti struktuur peaks olema tema ülesannete täitmiseks sobiv ning võtma arvesse kogemusi, mis on saadud kemikaaliameti toimimisest ja tulemuslikkusest alates selle asutamisest. Oluline on tagada, et kemikaaliametil on oma ülesannete täitmiseks vajalik suur teaduslik ja tehniline suutlikkus, et tagada võimalikult kõrge kvaliteet.



Muudatusettepanek		4
Ettepanek võtta vastu määrus
Põhjendus 11 a (uus)
	

	Komisjoni ettepanek
	Muudatusettepanek

	
	(11a)	Kemikaaliamet peaks olema keskne asutus, mis tagab, et kemikaale käsitlevad õigusaktid ja otsuste tegemise protsessid ning nende aluseks olev teaduslik baas oleksid kõikide sidusrühmade ja üldsuse jaoks usaldusväärsed. Kemikaaliametil peaks olema keskne roll ka kemikaale käsitlevate õigusaktide alase suhtluse koordineerimisel ja nende rakendamisel. Liidu institutsioonide, liikmesriikide, üldsuse ja huvitatud isikute usaldus kemikaaliameti vastu on seetõttu väga tähtis. Sel põhjusel on äärmiselt oluline tagada kemikaaliameti sõltumatus, suur teaduslik, tehniline ja regulatiivne suutlikkus ning läbipaistvus ja tulemuslikkus. Lisaks tuleks kehtestada selged ja mõjusad reeglid huvide konfliktide ennetamiseks ja haldamiseks ning eksperte ei tohiks nimetada komiteedesse juhul, kui on põhjendatud huvide konfliktide kahtlusi.



Muudatusettepanek		5
Ettepanek võtta vastu määrus
Põhjendus 13
	

	Komisjoni ettepanek
	Muudatusettepanek

	(13)	Kemikaaliameti haldusnõukogule tuleks anda vajalikud volitused, eelkõige tegevdirektori, riskihindamise komitee ja sotsiaal-majandusliku analüüsi komitee ning apellatsiooninõukogu liikmete ametisse nimetamiseks ning iga-aastase konsolideeritud tegevusaruande, programmdokumendi, aastaeelarve ja kemikaaliameti suhtes kohaldatavate finantsreeglite vastuvõtmiseks. Komisjon, Euroopa Parlament ja liikmesriigid peaksid olema haldusnõukogus esindatud, et teostada tõhusalt selle üle järelevalvet. Läbipaistvuse huvides peaks komisjon nimetama haldusnõukogusse hääleõiguseta huvitatud isikud.
	(13)	Kemikaaliameti haldusnõukogule tuleks anda vajalikud volitused, eelkõige tegevdirektori, riskihindamise komitee ja sotsiaal-majandusliku analüüsi komitee ning apellatsiooninõukogu liikmete ametisse nimetamiseks ning iga-aastase konsolideeritud tegevusaruande, programmdokumendi, aastaeelarve ja kemikaaliameti suhtes kohaldatavate finantsreeglite vastuvõtmiseks. Komisjon, Euroopa Parlament ja liikmesriigid peaksid olema haldusnõukogus esindatud, et teostada tõhusalt selle üle järelevalvet. Läbipaistvuse huvides peaks komisjon nimetama haldusnõukogusse hääleõiguseta huvitatud isikud, kes peaksid esindama asjakohaste eksperditeadmiste eri valdkondi.



Muudatusettepanek		6
Ettepanek võtta vastu määrus
Põhjendus 15 a (uus)
	

	Komisjoni ettepanek
	Muudatusettepanek

	
	(15a)	Kemikaaliameti kui sõltumatu teadusliku kontaktpunkti roll tähendab, et teaduslikku arvamust saavad taotleda mitte ainult komisjon, vaid ka Euroopa Parlament ja liikmesriigid. Et tagada teaduslike nõuannete hallatavus ja järjekindlus, peaks kemikaaliametil olema võimalus eelnevalt kindlaksmääratud kriteeriumide alusel taotlus tagasi lükata või teha ettepanek selle muutmiseks, tagasilükkamise korral peab ta oma otsust põhjendama.



Muudatusettepanek		7
Ettepanek võtta vastu määrus
Põhjendus 16
	

	Komisjoni ettepanek
	Muudatusettepanek

	(16)	Riskihindamise komitee on esitanud teaduslikke arvamusi töökeskkonnas ohtlike ainete piirnormide (OELid) hindamise kohta ja muude töökeskkonnas ohtlike kemikaalidega kokkupuute aspektide kohta, näiteks ohtlike kemikaalide bioloogiliste piirnormide kohta vastavalt nõukogu direktiivi 98/24/EÜ11 artiklile 3. Euroopa Parlamendi ja nõukogu direktiivi 2004/37/EÜ12 artiklid 16, 16a ja 18a ning Euroopa Parlamendi ja nõukogu direktiivi 2009/148/EÜ13 artiklid 18c ja 22a komisjoni ja kemikaaliameti vahel varem sõlmitud ajutise kokkuleppe alusel. Kuna see ülesanne on muutunud tavapäraseks, tuleks selle tava konsolideerimiseks käesolevas määruses sätestada, et riskihindamise komitee peaks esitama komisjoni taotlusel sellised arvamused. Lisaks peaks riskihindamise komitee komisjoni taotlusel esitama teaduslikke arvamusi kõigis muudes küsimustes, mis puudutavad keemiliste ainetega seotud ohte ja riske ning keemiliste ainete ohutut kasutamist eraldi, segudes või toodetes, nagu on määratletud määruse (EÜ) nr 1907/2006 artikli 3 punktides 1, 2 ja 3.
	(16)	Riskihindamise komitee on esitanud teaduslikke arvamusi töökeskkonnas ohtlike ainete piirnormide (OELid) hindamise kohta ja muude töökeskkonnas ohtlike kemikaalidega kokkupuute aspektide kohta, näiteks ohtlike kemikaalide bioloogiliste piirnormide kohta vastavalt nõukogu direktiivi 98/24/EÜ11 artiklile 3. Euroopa Parlamendi ja nõukogu direktiivi 2004/37/EÜ12 artiklid 16, 16a ja 18a ning Euroopa Parlamendi ja nõukogu direktiivi 2009/148/EÜ13 artiklid 18c ja 22a komisjoni ja kemikaaliameti vahel varem sõlmitud ajutise kokkuleppe alusel. Kuna see ülesanne on muutunud tavapäraseks, tuleks selle tava konsolideerimiseks käesolevas määruses sätestada, et riskihindamise komitee peaks esitama komisjoni taotlusel sellised arvamused. Lisaks peaks riskihindamise komitee komisjoni, Euroopa Parlamendi või liikmesriigi taotlusel esitama teaduslikke arvamusi kõigis muudes küsimustes, mis puudutavad keemiliste ainetega seotud ohte ja riske ning keemiliste ainete ohutut kasutamist eraldi, segudes või toodetes, nagu on määratletud määruse (EÜ) nr 1907/2006 artikli 3 punktides 1, 2 ja 3.

	_________________
	_________________

	11 Nõukogu 7. aprilli 1998. aasta direktiiv 98/24/EÜ töötajate tervise ja ohutuse kaitse kohta keemiliste mõjuritega seotud ohtude eest tööl (neljateistkümnes üksikdirektiiv direktiivi 89/391/EMÜ artikli 16 lõike 1 tähenduses) (EÜT L 131, 5.5.1998, lk 11, ELI: http://data.europa.eu/eli/dir/1998/24/oj).
	11 Nõukogu 7. aprilli 1998. aasta direktiiv 98/24/EÜ töötajate tervise ja ohutuse kaitse kohta keemiliste mõjuritega seotud ohtude eest tööl (neljateistkümnes üksikdirektiiv direktiivi 89/391/EMÜ artikli 16 lõike 1 tähenduses) (EÜT L 131, 5.5.1998, lk 11, ELI: http://data.europa.eu/eli/dir/1998/24/oj).

	12 Euroopa Parlamendi ja nõukogu 29. aprilli 2004. aasta direktiiv 2004/37/EÜ töötajate kaitse kohta tööl kantserogeenide ja mutageenidega kokkupuutest tulenevate ohtude eest (kuues üksikdirektiiv nõukogu direktiivi 89/391/EMÜ artikli 16 lõike 1 tähenduses) (ELT L 158, 30.4.2004, lk 50, ELI: http://data.europa.eu/eli/dir/2004/37/oj).
	12 Euroopa Parlamendi ja nõukogu 29. aprilli 2004. aasta direktiiv 2004/37/EÜ töötajate kaitse kohta tööl kantserogeenide ja mutageenidega kokkupuutest tulenevate ohtude eest (kuues üksikdirektiiv nõukogu direktiivi 89/391/EMÜ artikli 16 lõike 1 tähenduses) (ELT L 158, 30.4.2004, lk 50, ELI: http://data.europa.eu/eli/dir/2004/37/oj).

	13 Euroopa Parlamendi ja nõukogu 30. novembri 2009. aasta direktiiv 2009/148/EÜ töötajate kaitsmise kohta asbestiga kokkupuutest tulenevate ohtude eest tööl (ELT L 330, 16.12.2009, lk 28, ELI: http://data.europa.eu/eli/dir/2009/148/oj).
	13 Euroopa Parlamendi ja nõukogu 30. novembri 2009. aasta direktiiv 2009/148/EÜ töötajate kaitsmise kohta asbestiga kokkupuutest tulenevate ohtude eest tööl (ELT L 330, 16.12.2009, lk 28, ELI: http://data.europa.eu/eli/dir/2009/148/oj).



Muudatusettepanek		8
Ettepanek võtta vastu määrus
Põhjendus 18
	

	Komisjoni ettepanek
	Muudatusettepanek

	(18)	Haldusnõukogu peaks vastu võtma riskihindamise komitee, sotsiaal-majandusliku analüüsi komitee, liikmesriikide komitee, biotsiidikomitee ja tarbijaohutuse komitee töökorrad, sealhulgas komiteede töörühmade töökorrad. Selleks et komisjon saaks teostada järelevalvet, peaksid komisjoni esindajad haldusnõukogus töökorrad heaks kiitma, seadmata ohtu komiteede ja nende töörühmade sõltumatust.
	(18)	Haldusnõukogu peaks vastu võtma riskihindamise komitee, sotsiaal-majandusliku analüüsi komitee, liikmesriikide komitee, biotsiidikomitee ja tarbijaohutuse komitee töökorrad, sealhulgas komiteede töörühmade töökorrad. Selleks et komisjon saaks teostada järelevalvet, peaksid komisjoni esindajad haldusnõukogus riskihindamise komitee, sotsiaal-majandusliku analüüsi komitee ja tarbijaohutuse komitee töökorra koostamisel konsulteerima tegevdirektoriga, seadmata ohtu komiteede ja nende töörühmade sõltumatust.



Muudatusettepanek		9
Ettepanek võtta vastu määrus
Põhjendus 19
	

	Komisjoni ettepanek
	Muudatusettepanek

	(19)	Riskihindamise komitee ja sotsiaal-majandusliku analüüsi komitee arvamused peaksid põhinema liidus kättesaadavatel võimalikult laiaulatuslikel teaduslikel ja tehnilistel eriteadmistel. Selleks peaks iga liikmesriik nimetama riskihindamise komiteesse ja sotsiaal-majandusliku analüüsi komiteesse kaks liiget ning igal liikmesriigil peaks olema õigus nimetada kuni kaks täiendavat liiget. Riskihindamise komiteel, sotsiaal-majandusliku analüüsi komiteel, biotsiidikomiteel ja tarbijaohutuse komiteel peaks olema võimalus liikmeid koopteerida ja kasutada ekspertide teenuseid, võttes arvesse töökoormust, vajalike eriteadmiste liiki ja rahaliste vahendite olemasolu.
	(19)	Riskihindamise komitee ja sotsiaal-majandusliku analüüsi komitee arvamused peaksid põhinema liidus kättesaadavatel võimalikult laiaulatuslikel teaduslikel ja tehnilistel eriteadmistel. Selleks ning riskihindamise komitee ja sotsiaal-majandusliku analüüsi komitee täieliku toimimise tagamiseks on oluline, et iga liikmesriik nimetaks kaks liiget riskihindamise komiteesse ja kaks liiget sotsiaal-majandusliku analüüsi komiteesse ning igal liikmesriigil peaks olema õigus nimetada kuni kaks täiendavat liiget. Riskihindamise komiteel, sotsiaal-majandusliku analüüsi komiteel, biotsiidikomiteel ja tarbijaohutuse komiteel peaks olema võimalus liikmeid koopteerida ja kasutada ekspertide teenuseid, võttes arvesse töökoormust, vajalike eriteadmiste liiki, geograafilist tasakaalu ja rahaliste vahendite olemasolu. Komitee liikmetel peaksid olema eksperditeadmised, mis on vajalikud kemikaaliametile antud ülesannete nõuetekohaseks täitmiseks. Kemikaaliametil peaks olema võimalik abistada liikmesriike riskihindamise komitee, sotsiaal-majandusliku analüüsi komitee, biotsiidikomitee ja tarbijaohutuse komitee liikmete asjakohaste profiilide kindlaksmääramisel, kui liikmesriigid seda taotlevad.



Muudatusettepanek		10
Ettepanek võtta vastu määrus
Põhjendus 21 a (uus)
	

	Komisjoni ettepanek
	Muudatusettepanek

	
	(21a)	Kemikaalimet peaks looma akrediteeritud sidusrühmade kogu, mille eesmärk peaks olema tugevdada suhteid akrediteeritud sidusrühmadega ja hõlbustada nende osalemist ameti ülesannete täitmisel, tagades samal ajal tööstusvaldkonna ja kodanikuühiskonna tasakaalustatud esindatuse.



Muudatusettepanek		11
Ettepanek võtta vastu määrus
Põhjendus 21 b (uus)
	

	Komisjoni ettepanek
	Muudatusettepanek

	
	(21b)	Selleks et tõhustada teaduskoostööd ja toetada kemikaaliameti tööd, on vaja edendada kemikaaliameti pädevusvaldkonnas tegutsevate riiklike ja muude asutuste ning uurimisinstituutide võrgustiku loomist. Võrgustiku eesmärk on soodustada teabevahetust, tegevuse koordineerimist ja ühisprojektide väljatöötamist ning eksperditeadmiste ja parimate tavade jagamist. Selle saavutamiseks tuleks koostada liikmesriikide määratud riiklike ja muude asutuste ning uurimisinstituutide loend, mis võimaldab neil abistada kemikaaliametit niisuguste ülesannete täitmisel nagu teaduslike arvamuste ettevalmistamine, andmete kogumine ja tekkivate riskide kindlakstegemine.



Muudatusettepanek		12
Ettepanek võtta vastu määrus
Põhjendus 23 a (uus)
	

	Komisjoni ettepanek
	Muudatusettepanek

	
	(23a)	Täiendava töökoormusega, mis tuleneb kemikaaliametile antud ülesannete ja kohustuste suurenemisest, peaks kaasnema piisavate rahaliste vahendite eraldamine personalikulude ning muude vajalike kulude katmiseks. Haldusnõukogu peaks ühtse programmdokumendi kavandi raames hindama oma praeguste ja tulevaste ülesannete täitmiseks vajalike rahaliste ja inimressursside piisavust.



Muudatusettepanek		13
Ettepanek võtta vastu määrus
Põhjendus 25
	

	Komisjoni ettepanek
	Muudatusettepanek

	(25)	Kemikaaliametil on olnud raskusi tasudest saadava tulu täpse prognoosimisega isegi kõige arenenumate statistiliste meetodite abil, kuna kohustatud isikute poolse nõudluse tegurite kohta on vähe teavet. See mõjutab kemikaaliameti tegevust ja nõuab haldusnõukogult korduvate eelarvemuudatuste tegemist. Seepärast peaks kemikaaliametil olema lubatud luua tasudest saadava tulu ülejäägist reserv vastavalt käesolevas määruses sätestatud tingimustele. See võimaldab kemikaaliametil leevendada tasudest saadava tulu suure kõikumise tagajärgi. Eelkõige võimaldab sellise reservi loomine kemikaaliametil suurendada oma rahastamismudeli kestlikkust, ilma et see mõjutaks liidu iga-aastast toetust ja mitmeaastast finantsplaneerimist. Kemikaaliameti finantsreeglites tuleks sätestada reservi parameetrite, arvutamise ja toimimise üksikasjalikud eeskirjad, mis peaksid sisaldama käesolevas määruses sätestatud nõudeid. Kemikaaliameti eelarveprojektis sisalduva iga-aastase reservi sissemaksu või reservist kättesaadavaks tehtava summa arvutamisel tuleks järgida metoodikat, mida kemikaaliamet igal aastal mehaaniliselt kohaldab.
	(25)	Kemikaaliametil on olnud raskusi tasudest saadava tulu täpse prognoosimisega isegi kõige arenenumate statistiliste meetodite abil, kuna kohustatud isikute poolse nõudluse tegurite kohta on vähe teavet. Kemikaaliamet kohustub oma prognoosimismeetodeid pidevalt täiustama. See mõjutab kemikaaliameti tegevust ja nõuab haldusnõukogult korduvate eelarvemuudatuste tegemist. Seepärast peaks kemikaaliametil olema lubatud luua tasudest saadava tulu ülejäägist reserv vastavalt käesolevas määruses sätestatud tingimustele. See võimaldab kemikaaliametil leevendada tasudest saadava tulu suure kõikumise tagajärgi. Eelkõige võimaldab sellise reservi loomine kemikaaliametil suurendada oma rahastamismudeli kestlikkust, ilma et see mõjutaks liidu iga-aastast toetust ja mitmeaastast finantsplaneerimist. Kemikaaliameti finantsreeglites tuleks sätestada reservi parameetrite, arvutamise ja toimimise üksikasjalikud eeskirjad, mis peaksid sisaldama käesolevas määruses sätestatud nõudeid. Kemikaaliameti eelarveprojektis sisalduva iga-aastase reservi sissemaksu või reservist kättesaadavaks tehtava summa arvutamisel tuleks järgida metoodikat, mida kemikaaliamet igal aastal mehaaniliselt kohaldab. Sellise reservi loomine end osaliselt ise rahastava ELi asutuse jaoks, mis tegutseb universaalse eelarvemudeli alusel, on ainulaadne juhtum ega loo pretsedenti teiste ELi asutuste jaoks.



Muudatusettepanek		14
Ettepanek võtta vastu määrus
Põhjendus 26
	

	Komisjoni ettepanek
	Muudatusettepanek

	(26)	Selleks et kemikaaliameti tasudest saadava tulu suure kõikumisega toime tulla, tuleks komisjonile anda õigus võtta kooskõlas Euroopa Liidu toimimise lepingu (ELi toimimise leping) artikliga 290 vastu õigusakte, et muuta reservi jaoks kindlaks määratud eritingimusi. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes20 sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.
	välja jäetud

	_________________
	

	20 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.

Ettepanek võtta vastu määrus
Põhjendus 31
	

	Komisjoni ettepanek
	Muudatusettepanek

	(31)	Kemikaaliamet peaks jätkama aktiivset osalemist teadusuuringutes ja innovatsioonis, aidates liikmesriikidel ja komisjonil edendada kõige kahjulikumate kemikaalide asendamist ning töötada välja teaduslikud meetodid, eelkõige loomadega mitteseotud lähenemisviisid, kemikaalidega seotud ohtude ning nende kasutamisega kaasnevate riskide ja sotsiaal-majandusliku mõju hindamiseks.
	(31)	Kemikaaliamet peaks jätkama aktiivset osalemist teadusuuringutes ja innovatsioonis, aidates liikmesriikidel ja komisjonil edendada kõige kahjulikumate ja muude ohtlike kemikaalide ja kemikaalirühmade asendamist ning töötada välja teaduslikud meetodid, eelkõige loomadega mitteseotud lähenemisviisid ja uued metoodikad, kemikaalide ja kemikaalirühmadega seotud ohtude ning nende kasutamisega kaasnevate riskide ja sotsiaal-majandusliku mõju hindamiseks. Asjakohasel juhul peaks kemikaaliamet aitama uurida seoseid ohtlike kemikaalidega kokkupuute ja negatiivse tervisemõju vahel eksposoomika valdkonnas – bioloogiat ja tervist mõjutavate kõigi füüsikaliste, keemiliste, bioloogiliste ja psühhosotsiaalsete tegurite ning nende vastastikmõju koondamisel tervikuks.

Ettepanek võtta vastu määrus
Põhjendus 31 a (uus)
	

	Komisjoni ettepanek
	Muudatusettepanek

	
	(31a)	Liidu asutuste vahelisel tugevdatud koostööl võib olla oluline roll, kuna selle kaudu tagataks teaduslike tõendite ühtlustamine, muutes teadmised kõigile asjaomastele sidusrühmadele kättesaadavamaks, andes strateegilise suuna liidu teadusuuringute rahastamisele ning hõlbustades osalemist käimasolevates teadus- ja innovatsiooniprojektides. Kemikaaliameti, Euroopa Toiduohutusameti (EFSA), Euroopa Ravimiameti (EMA), Haiguste Ennetamise ja Tõrje Euroopa Keskuse (ECDC) ning Euroopa Keskkonnaameti (EEA) vahel 2023. aastal loodud asutustevaheline terviseühtsuse rakkerühm on osutunud edukaks algatuseks, mille eesmärk on tugevdada valdkondadevahelist koostööd nende liidu viie asutuse vahel, et aidata neil paremini lahendada inimeste, loomade, taimede ja keskkonna tervisega seotud probleeme ning aidata Euroopas edukalt rakendada terviseühtsuse põhimõtet. Kuna see algatus lõpeb 2026. aastal, tuleks käesoleva määrusega luua alalise rakkerühmaga püsivam ja väljakujunenud valdkondadevahelise koostöö vorm, mille eesmärk on tugineda terviseühtsuse rakkerühma tööle ning laiendada selle töö ulatust mõnele muule lähenemisviisile, näiteks eksposoomile nii, et see hõlmaks ka terviseühtsuse raamistiku, nähes ühtlasi ette tervikliku ja süsteemipõhise lähenemisviisi kemikaalide keskkonnariski hindamisele. Sellesse alalisse raamistikku tuleks kaasata ka EU-OSHA. Rakkerühma moodustavad asutused peaksid visandama rakkerühma ühise visiooni ja eesmärgid, tehes tööd selle nimel, et luua nende liidu asutuste vahel püsivam ja väljakujunenud valdkondadevahelise koostöö vorm. Neil peaks olema võimalik kavandada kooskõlastatud meetmeid ja laiendada oma koostöö ulatust iga-aastaste tegevuskavade kaudu.

Ettepanek võtta vastu määrus
Põhjendus 37 a (uus)
	

	Komisjoni ettepanek
	Muudatusettepanek

	
	(37a)	Käesoleva määruse mõju liidu eelarvele hinnati1a kooskõlas Euroopa Liidu toimimise lepingu artikli 310 lõikega 4. Määruse rakendamiseks tuleks eraldada piisavad rahalised vahendid ja inimressursid, võttes samal ajal arvesse selle rahastamise mõju muudele liidu programmidele või poliitikavaldkondadele ning tagades selle kooskõla mitmeaastase finantsraamistikuga, omavahendite süsteemiga ja asjaomase institutsioonidevahelise kokkuleppega ning Euroopa Parlamendi ja nõukogu määruses (EL, Euratom) 2024/25091b sätestatud eelarvepõhimõtetega,

	
	__________________

	
	1a Pro memoria: Euroopa Parlamendi eelarvekomisjoni XX 2026. aasta eelarvehinnang ettepaneku kohta võtta vastu Euroopa Parlamendi ja nõukogu määrus, mis käsitleb Euroopa Kemikaaliametit ning millega muudetakse määrusi (EÜ) nr 1907/2006, (EL) nr 528/2012, (EL) nr 649/2012 ja (EL) 2019/1021 (COM(2025)0386).

	
	1b Euroopa Parlamendi ja nõukogu 23. septembri 2024. aasta määrus (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid (ELT L, 2024/2509, 26.9.2024, ELI: http://data.europa.eu/eli/reg/2024/2509/oj).

Ettepanek võtta vastu määrus
Artikkel 3 – lõik 1
	

	Komisjoni ettepanek
	Muudatusettepanek

	Vastavalt 13. detsembril 2003. aastal riigipeade ja valitsusjuhtide tasandil kohtunud liikmesriikide esindajate ühisele kokkuleppele (2004/97/EÜ, Euratom)25 on kemikaaliameti asukoht Soomes Helsingis.
	Ameti asukoht on Helsingis (Soome).

	_________________
	

	25 2004/97/EÜ, Euratom: riigipeade ja valitsusjuhtide tasandil kohtunud liikmesriikide esindajate ühisel kokkuleppel tehtud 13. detsembri 2003. aasta otsus teatavate Euroopa Liidu ametite ja asutuste asukoha kohta (ELT L 29, 3.2.2004, lk 15, ELI: http://data.europa.eu/eli/dec/2004/97(1)/oj).
	



Muudatusettepanek		19
Ettepanek võtta vastu määrus
Artikkel 4 – lõige 1
	

	Komisjoni ettepanek
	Muudatusettepanek

	1.	Kemikaaliamet aitab rakendada ja jõustada liidu õigusakte ja poliitikameetmeid, mis käsitlevad keemiliste ainete, segude ja toodete ohte ja riske ning nende ohutut kasutamist, esitab kõigis selle valdkonna küsimustes teaduslikke arvamusi, nõuandeid ja sõltumatut teavet ning teavitab nendest küsimustest.
	1.	Kemikaaliamet aitab rakendada ja jõustada liidu õigusakte ja poliitikameetmeid, mis käsitlevad keemiliste ainete, segude ja toodete ohte ja riske ning nende ohutut kasutamist ja keskkonnasäästlikkust, esitab kõigis selle valdkonna küsimustes teaduslikke arvamusi, nõuandeid ja sõltumatut teavet, jälgib uusi tekkivaid keemilisi riske ja kogub või loob kemikaale käsitlevaid andmeid ning teavitab nendest küsimustest.

Ettepanek võtta vastu määrus
Artikkel 4 – lõige 2
	

	Komisjoni ettepanek
	Muudatusettepanek

	2.	Oma eesmärkide täitmisel püüab kemikaaliamet soodustada inimeste tervise ja keskkonna kaitse kõrget taset, ainete vaba ringlust siseturul ning kemikaalide ühtset ja järjepidevat hindamist ja käitlemist kogu liidus ning edendada samal ajal konkurentsivõimet ja innovatsiooni, võttes arvesse komisjoni 6. mai 2003. aasta soovituses mikro-, väikeste ja keskmise suurusega ettevõtjate määratlemise kohta26 määratletud väikeste ja keskmise suurusega ettevõtjate (VKEde) konkreetseid vajadusi ning edendades alternatiive loomkatsetele.
	2.	Oma eesmärkide täitmisel püüab kemikaaliamet aidata tagada inimeste, sealhulgas haavatavatesse rühmadesse kuuluvate inimeste tervise ja keskkonna kaitse kõrget taset. Kemikaaliameti eesmärk on pakkuda kvaliteeti, kemikaalide ühtset ja järjepidevat hindamist ja käitlemist kogu liidus – mis on esmatähtis, et tagada ainete vaba ringlus siseturul – ning aidata samal ajal suurendada konkurentsivõimet ja innovatsiooni, võttes arvesse komisjoni 6. mai 2003. aasta soovituses mikro-, väikeste ja keskmise suurusega ettevõtjate määratlemise kohta26 määratletud väikeste ja keskmise suurusega ettevõtjate (VKEde) konkreetseid vajadusi ning suurendades eksperditeadmisi kahjulike kemikaalide ja kahjulike kemikaalirühmade asendamise kohta ning edendades loomadega mitteseotud lähenemisviiside ja uute metoodikate väljatöötamist ja kasutamist.

	_________________
	_________________

	26 Komisjoni 6. mai 2003. aasta soovitus mikro-, väikeste ja keskmise suurusega ettevõtete määratlemise kohta (ELT L 124, 20.5.2003, lk 36, ELI: http://data.europa.eu/eli/reco/2003/361/oj)
	26 Komisjoni 6. mai 2003. aasta soovitus mikro-, väikeste ja keskmise suurusega ettevõtete määratlemise kohta (ELT L 124, 20.5.2003, lk 36, ELI: http://data.europa.eu/eli/reco/2003/361/oj)

Ettepanek võtta vastu määrus
Artikkel 4 – lõige 5 – punkt b
	

	Komisjoni ettepanek
	Muudatusettepanek

	(b)	pakkuda tehnilist ja teaduslikku tuge, suuniseid, IT-vahendeid ja digitaristut käesoleva määruse ja liidu valdkondlike õigusaktide väljatöötamiseks, rakendamiseks ja jõustamiseks, võttes arvesse VKEde konkreetseid vajadusi ja eesmärki asendada loomkatsed alternatiividega, kui see on teaduslikult võimalik;
	b)	pakkuda tehnilist ja teaduslikku tuge, suuniseid, IT-vahendeid ja digitaristut käesoleva määruse ja liidu valdkondlike õigusaktide väljatöötamiseks, rakendamiseks ja jõustamiseks, võttes arvesse eesmärki tagada inimeste tervise ja keskkonnakaitse kõrge tase, töötervishoiu standardid ning VKEde konkreetseid vajadusi ja nõuet asendada loomkatsed loomadega mitteseotud lähenemisviisidega, kui see on teaduslikult võimalik;

Ettepanek võtta vastu määrus
Artikkel 4 – lõige 5 – punkt g a (uus)
	

	Komisjoni ettepanek
	Muudatusettepanek

	
	ga)	tagada huvide konfliktide ennetamine või haldamine, et tagada kemikaaliameti sõltumatus ja usaldusväärsus sidusrühmade ning üldsuse silmis;

Ettepanek võtta vastu määrus
Artikkel 4 – lõige 5 – punkt k a (uus)
	

	Komisjoni ettepanek
	Muudatusettepanek

	
	ka)	esitada Euroopa Parlamendi või liikmesriigi taotlusel teaduslikke arvamusi ja anda tehnilist abi tema pädevusse kuuluvas valdkonnas;

Ettepanek võtta vastu määrus
Artikkel 4 – lõige 5 – punkt k b (uus)
	

	Komisjoni ettepanek
	Muudatusettepanek

	
	kb)	korraldada töötajatele ja komitee liikmetele igal aastal koolitusi ning jagada teadmisi kõigi sidusrühmadega.

Ettepanek võtta vastu määrus
Artikkel 4 – lõige 5 a (uus)
	

	Komisjoni ettepanek
	Muudatusettepanek

	
	5a.	Käesoleva artikli lõike 5 punktide c, d, e, k ja ka ning artikli 13 lõike 2 punkti b kohaselt esitatud taotlused ja andmed nende korrapäraselt ajakohastatud staatuse kohta tehakse kemikaaliameti veebisaidil üldsusele kättesaadavaks.

Ettepanek võtta vastu määrus
Artikkel 5 – lõige 1 – punkt c
	

	Komisjoni ettepanek
	Muudatusettepanek

	(c)	riskihindamise komitee, kelle ülesanne on valmistada ette kemikaaliameti arvamusi, mis käsitlevad kemikaalidest inimeste tervisele või keskkonnale tulenevaid riske;
	c)	riskihindamise komitee, kelle ülesanne on valmistada ette kemikaaliameti arvamusi, mis käsitlevad kemikaalidest inimeste tervisele või keskkonnale tulenevaid ohte ja riske;



Muudatusettepanek		27
Ettepanek võtta vastu määrus
Artikkel 5 – lõige 1 – punkt d
	

	Komisjoni ettepanek
	Muudatusettepanek

	(d)	sotsiaal-majandusliku analüüsi komitee, kelle ülesanne on valmistada ette kemikaaliameti arvamusi, mis käsitlevad ainete suhtes võetavate võimalike seadusandlike meetmete sotsiaal-majanduslikku mõju;
	d)	sotsiaal-majandusliku analüüsi komitee, kelle ülesanne on valmistada ette kemikaaliameti arvamusi, mis käsitlevad kemikaalide suhtes võetavate võimalike seadusandlike meetmete sotsiaal-majanduslikku mõju;

Ettepanek võtta vastu määrus
Artikkel 5 – lõige 1 – punkt h a (uus)
	

	Komisjoni ettepanek
	Muudatusettepanek

	
	ha)	akrediteeritud sidusrühmade kogu, mis on loodud artiklis 41a kohaselt ja mille tegevuse eesmärk on tugevdada suhteid kõigi sidusrühmade ja kemikaaliameti vahel ning aidata neil täita kemikaaliameti ülesandeid;

Ettepanek võtta vastu määrus
Artikkel 5 – lõige 1 – punkt i
	

	Komisjoni ettepanek
	Muudatusettepanek

	(i)	sekretariaat, mis tegutseb tegevdirektori juhtimisel ja teeb liidu valdkondlike õigusaktide kohaselt kemikaaliametilt nõutavat tööd, pakub komiteedele ja foorumile tehnilist, teaduslikku ja haldustuge ning tagab nendevahelise asjakohase kooskõlastamise;
	i)	sekretariaat, mis tegutseb tegevdirektori juhtimisel ja teeb liidu valdkondlike õigusaktide kohaselt kemikaaliametilt nõutavat tööd, pakub komiteedele ja foorumile tehnilist, teaduslikku ja haldustuge, suutlikkuse suurendamist ja koolitust ning tagab nendevahelise asjakohase kooskõlastamise;

Ettepanek võtta vastu määrus
Artikkel 6 – lõige 1 – punkt c
	

	Komisjoni ettepanek
	Muudatusettepanek

	(c)	kaks Euroopa Parlamendi nimetatud eksperti.
	c)	kaks Euroopa Parlamendi nimetatud sõltumatut isikut, kes on oma ülesannete täitmisel sõltumatud ega küsi ega võta vastu juhiseid üheltki liidu institutsioonilt, organilt või asutuselt, valitsuselt ega muult avalik-õiguslikult või eraõiguslikult asutuselt.

Ettepanek võtta vastu määrus
Artikkel 6 – lõige 2
	

	Komisjoni ettepanek
	Muudatusettepanek

	2.	Liikmesriikide esindajatel, komisjoni esindajatel ja Euroopa Parlamendi määratud ekspertidel on hääleõigus. Komisjoni nimetatud huvitatud isikuid esindavatel isikutel ei ole hääleõigust.
	2.	Liikmesriikide esindajatel, komisjoni esindajatel ja Euroopa Parlamendi määratud sõltumatutel isikutel on hääleõigus. Komisjoni nimetatud huvitatud isikuid esindavatel isikutel ei ole hääleõigust.

Ettepanek võtta vastu määrus
Artikkel 6 – lõige 3 – punkt b
	

	Komisjoni ettepanek
	Muudatusettepanek

	(b)	ametiühingud,
	b)	ametiühingud, sealhulgas töötervishoid ja tööohutus;

Ettepanek võtta vastu määrus
Artikkel 6 – lõige 3 – punkt d a (uus)
	

	Komisjoni ettepanek
	Muudatusettepanek

	
	da)	loomadega mitteseotud lähenemisviisid;

Ettepanek võtta vastu määrus
Artikkel 6 – lõige 4
	

	Komisjoni ettepanek
	Muudatusettepanek

	4.	Haldusnõukogu liikmed nimetatakse ametisse nende kemikaaliohutuse või kemikaalide reguleerimise valdkonnas omandatud teadmiste ja saadud asjakohaste kogemuste põhjal, võttes arvesse asjakohaseid juhtimis-, haldus- ja eelarvealaseid oskusi. Kooskõlas meeste ja naiste võrdse kohtlemise põhimõttega püüavad kõik haldusnõukogu liikmeid nimetavad ja ametisse määravad osalised saavutada haldusnõukogus soolise tasakaalu. Komiteede ja foorumi või nende töörühmade täis- ja asendusliikmetel ega vaatlejatel ei ole õigust saada haldusnõukogu liikmeks.
	4.	Haldusnõukogu liikmed nimetatakse ametisse nende kemikaaliohutuse või kemikaalide reguleerimise valdkonnas omandatud teadmiste ja saadud asjakohaste kogemuste põhjal, võttes nõuetekohaselt arvesse juhtimis-, haldus- ja eelarvealaseid oskusi. Kooskõlas kõikide sugude võrdse kohtlemise põhimõttega püüavad kõik haldusnõukogu liikmeid nimetavad ja ametisse määravad osalised saavutada haldusnõukogus soolise tasakaalu. Komiteede ja foorumi või nende töörühmade täis- ja asendusliikmetel ega vaatlejatel ei ole õigust saada haldusnõukogu liikmeks.



Muudatusettepanek		35
Ettepanek võtta vastu määrus
Artikkel 6 – lõige 4 a (uus)
	

	Komisjoni ettepanek
	Muudatusettepanek

	
	4a.	Haldusnõukogu liikmed määratakse ja nimetatakse ametisse huvide konflikte käsitlevate eeskirjade alusel, mille haldusnõukogu on vastu võtnud artikli 9 lõike 1 punkti e kohaselt.

Ettepanek võtta vastu määrus
Artikkel 6 – lõige 6
	

	Komisjoni ettepanek
	Muudatusettepanek

	6.	Haldusnõukogu liikmed tegutsevad eranditult kemikaaliameti huvides.
	6.	Haldusnõukogu liikmed tegutsevad eranditult kemikaaliameti ja liidu huvides.

Ettepanek võtta vastu määrus
Artikkel 9 – lõige 1 – punkt s
	

	Komisjoni ettepanek
	Muudatusettepanek

	(s)	võtab vastu komiteede töökorrad ja foorumi ettepanekul foorumi töökorra kooskõlas artikli 17 lõikega 5;
	s)	võtab vastu komiteede, foorumi ja sidusrühmade kogu töökorra;

Ettepanek võtta vastu määrus
Artikkel 9 – lõige 1 – punkt y
	

	Komisjoni ettepanek
	Muudatusettepanek

	(y)	võtab Euroopa Parlamendi ja nõukogu määruse (EÜ) nr 1049/200128 järgimiseks vastu praktilise korra, sealhulgas seoses kaebuste esitamise võimaluse või õiguskaitsevahenditega, mis on vajalikud konfidentsiaalsustaotluse osalise või täieliku tagasilükkamise läbivaatamiseks;
	y)	võtab Euroopa Parlamendi ja nõukogu määruse (EÜ) nr 1049/200128 järgimiseks vastu praktilise korra, sealhulgas seoses kaebuste esitamise võimaluse või õiguskaitsevahenditega, mis on vajalikud artiklis 37a osutatud konfidentsiaalsustaotluse osalise või täieliku tagasilükkamise läbivaatamiseks;

	_________________
	_________________

	28 Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, 31.5.2001, lk 43, ELI: http://data.europa.eu/eli/reg/2001/1049/oj).
	28 Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, 31.5.2001, lk 43, ELI: http://data.europa.eu/eli/reg/2001/1049/oj).

Ettepanek võtta vastu määrus
Artikkel 10 – lõige 3
	

	Komisjoni ettepanek
	Muudatusettepanek

	3.	Kui komisjon väljendab tõsist muret haldusnõukogule esitatud otsuse ettepaneku pärast küsimustes, mis on seotud komisjoni delegeeritud määrusega (EL) 2019/71529 detsentraliseeritud reguleerivate asutuste raamfinantsmääruse kohta või määruses nr 31 (EMÜ), 11 (Euratom) sätestatud personalieeskirjade ja muude teenistujate teenistustingimustega, lükkab haldusnõukogu otsuse vastuvõtmise edasi. Haldusnõukogu vaatab otsuse 15 päeva jooksul uuesti läbi ja võtab selle vajaduse korral muudetud kujul teisel lugemisel vastu kas kahekolmandikulise häälteenamusega, kaasa arvatud komisjoni esindajad, või liikmesriikide esindajate neljaviiendikulise häälteenamusega.
	3.	Kui komisjon väljendab tõsist muret haldusnõukogule esitatud otsuse ettepaneku pärast küsimustes, mis on seotud komisjoni delegeeritud määrusega (EL) 2019/71529 detsentraliseeritud reguleerivate asutuste raamfinantsmääruse kohta või määruses nr 31 (EMÜ), 11 (Euratom) sätestatud personalieeskirjade ja muude teenistujate teenistustingimustega, lükkab haldusnõukogu otsuse vastuvõtmise edasi. Haldusnõukogu vaatab otsuse 15 päeva jooksul uuesti läbi ja võtab selle vajaduse korral muudetud kujul teisel lugemisel vastu.

	_________________
	_________________

	29 Komisjoni 18. detsembri 2018. aasta delegeeritud määrus (EL) 2019/715 raamfinantsmääruse kohta asutustele, mis on asutatud Euroopa Liidu toimimise lepingu ja Euroopa Aatomienergiaühenduse asutamislepingu alusel ning millele osutatakse Euroopa Parlamendi ja nõukogu määruse (EL, Euratom) 2018/1046 artiklis 70 (ELT L 122, 10.5.2019, lk 1, ELI: http://data.europa.eu/eli/reg_del/2019/715/oj).
	29 Komisjoni 18. detsembri 2018. aasta delegeeritud määrus (EL) 2019/715 raamfinantsmääruse kohta asutustele, mis on asutatud Euroopa Liidu toimimise lepingu ja Euroopa Aatomienergiaühenduse asutamislepingu alusel ning millele osutatakse Euroopa Parlamendi ja nõukogu määruse (EL, Euratom) 2018/1046 artiklis 70 (ELT L 122, 10.5.2019, lk 1, ELI: http://data.europa.eu/eli/reg_del/2019/715/oj).



Muudatusettepanek		40
Ettepanek võtta vastu määrus
Artikkel 12 – lõige 3
	

	Komisjoni ettepanek
	Muudatusettepanek

	3.	Ilma et see piiraks komisjoni ja haldusnõukogu volitusi, on tegevdirektor oma ülesannete täitmisel sõltumatu ning ta ei küsi ega võta vastu juhiseid üheltki liidu institutsioonilt, organilt või asutuselt, valitsuselt ega muult avalik-õiguslikult või eraõiguslikult asutuselt. Tegevdirektor annab käesolevast määrusest tulenevate ülesannete täitmisest aru Euroopa Parlamendile või nõukogule, kui asjaomane institutsioon seda palub.
	(Ei puuduta eestikeelset versiooni.)	 



Muudatusettepanek		41
Ettepanek võtta vastu määrus
Artikkel 12 – lõige 5 – punkt d
	

	Komisjoni ettepanek
	Muudatusettepanek

	(d)	tagab liidu valdkondlikes õigusaktides kemikaaliameti ja komiteede arvamuste vastuvõtmiseks ette nähtud tähtaegadest kinnipidamise;
	d)	tagab liidu valdkondlikes õigusaktides kemikaaliameti ja komiteede arvamuste vastuvõtmiseks ette nähtud tähtaegadest kinnipidamise ja nende arvamuste sõltumatuse;



Muudatusettepanek		42
Ettepanek võtta vastu määrus
Artikkel 12 – lõige 5 – punkt e
	

	Komisjoni ettepanek
	Muudatusettepanek

	(e)	tagab kooskõlas artikliga 45 asjakohase ja õigeaegse kooskõlastamise kemikaaliameti eri organite vahel, sealhulgas seoses nende teaduslike arvamuste võimalike lahknevustega;
	e)	tagab asjakohase ja õigeaegse kooskõlastamise kemikaaliameti eri organite vahel, sealhulgas seoses nende teaduslike arvamuste võimalike lahknevustega;



Muudatusettepanek		43
Ettepanek võtta vastu määrus
Artikkel 12 – lõige 5 – punkt e a (uus)
	

	Komisjoni ettepanek
	Muudatusettepanek

	
	ea)	teaduslike arvamuste võimaliku lahknevuse korral tagab kooskõlas artikliga 45 asjakohase ja õigeaegse kooskõlastamise liidu muude organitega;



Muudatusettepanek		44
Ettepanek võtta vastu määrus
Artikkel 12 – lõige 5 – punkt h a (uus)
	

	Komisjoni ettepanek
	Muudatusettepanek

	
	ha)	tagab asjakohase ja õigeaegse reageerimise artikli 19 lõike 3a kohaselt esitatud teadetele surve avaldamisele või lubamatu mõjutamise katsetele; kõigi nende teadete ja vastuste andmed lisatakse iga-aastasesse tegevusaruandesse, millele on osutatud käesoleva lõike punktis q; need teated esitanud isikud anonüümitakse;



Muudatusettepanek		45
Ettepanek võtta vastu määrus
Artikkel 12 – lõige 5 – punkt p a (uus)
	

	Komisjoni ettepanek
	Muudatusettepanek

	
	pa)	nimetab kemikaaliameti esindaja artiklis 44 osutatud rakkerühma;



Muudatusettepanek		46
Ettepanek võtta vastu määrus
Artikkel 12 – lõige 6 a (uus)
	

	Komisjoni ettepanek
	Muudatusettepanek

	
	6a.	Tegevdirektor tagab tervisliku vaimse töökeskkonna, võttes nõuetekohaselt arvesse meetmeid, mis toetavad vaimset tervist töökohal.



Muudatusettepanek		47
Ettepanek võtta vastu määrus
Artikkel 13 – lõige 2 – punkt b
	

	Komisjoni ettepanek
	Muudatusettepanek

	(b)	kõik muud küsimused, mis ei ole juba hõlmatud lõikega 1 või lõike 2 punktiga a ja mis on seotud keemiliste ainete ohtude ja riskide ning nende ohutu kasutamisega eraldi, segudes või toodetes, nagu on määratletud määruse (EÜ) nr 1907/2006 artikli 3 punktides 1, 2 ja 3.
	b)	kõik muud küsimused, mis ei ole juba hõlmatud lõikega 1 või lõike 2 punktiga a ja mis on seotud ainete ohtude ja riskide ning nende ohutu kasutamisega eraldi, segudes või toodetes, nagu on määratletud määruse (EÜ) nr 1907/2006 artikli 3 punktides 1, 2 ja 3.



Muudatusettepanek		48
Ettepanek võtta vastu määrus
Artikkel 13 – lõige 2 a (uus)
	

	Komisjoni ettepanek
	Muudatusettepanek

	
	2a.	Lisaks lõikes 1 osutatud ülesannetele teevad komiteed tegevdirektori taotlusel järgmist:

	
	a) annavad tehnilist ja teaduslikku abi seoses meetmetega, mille eesmärk on parandada koostööd liidu, selle liikmesriikide, rahvusvaheliste organisatsioonide ja kolmandate riikide vahel ainete ohutusega seotud teaduslikes ja tehnilistes küsimustes ning samuti aktiivset osalemist tehnilise abi andmises ja suutlikkuse suurendamises seoses kemikaalide usaldusväärse käitlemisega arengumaades;

	
	b) koostavad arvamuse mis tahes muu aspekti kohta, mis käsitleb kas aine enda või segudes või toodetes esinevate ainete ohutust.



Muudatusettepanek		49
Ettepanek võtta vastu määrus
Artikkel 13 – lõige 2 b (uus)
	

	Komisjoni ettepanek
	Muudatusettepanek

	
	2b.	Euroopa Parlament või liikmesriik võivad esitada kemikaaliametile taotluse teadusliku arvamuse saamiseks küsimustes, mis kuuluvad ameti pädevusvaldkonda. Taotlusele lisatakse taustteave, kus selgitatakse teaduslikku küsimust, mida palutakse käsitleda, ja liidu huvi.

	
	Kemikaaliamet võib arvamuse taotluse tagasi lükata või teha ettepaneku selle muutmiseks, konsulteerides sel eesmärgil Euroopa Parlamendi või taotluse esitanud liikmesriigi või liikmesriikidega. Keeldumise kohta edastatakse põhjendus Euroopa Parlamendile või taotluse esitanud liikmesriigile või liikmesriikidele.



Muudatusettepanek		50
Ettepanek võtta vastu määrus
Artikkel 13 – lõige 3
	

	Komisjoni ettepanek
	Muudatusettepanek

	3.	Komisjon ja kemikaaliamet otsustavad igal aastal selliste teaduslike arvamuste arvu ja nende esitamise ajakava.
	3.	Komisjon ja kemikaaliamet otsustavad igal aastal vastavalt lõikele 2 esitatavate teaduslike arvamuste arvu ja nende esitamise ajakava.



Muudatusettepanek		51
Ettepanek võtta vastu määrus
Artikkel 14 – lõige 4
	

	Komisjoni ettepanek
	Muudatusettepanek

	4.	Iga liikmesriik nimetab biotsiidikomiteesse ühe liikme ja võib nimetada ühe asendusliikme. Biotsiidikomitee liikmed määratakse ametisse, võttes arvesse nende rolli ja kogemusi biotsiidikomiteele pandud ülesannete täitmisel, ning nad võivad töötada pädevas asutuses.
	4.	Iga liikmesriik nimetab biotsiidikomiteesse ühe liikme ja võib nimetada ühe asendusliikme. Biotsiidikomitee liikmed määratakse ametisse, võttes arvesse nende rolli ja kogemusi biotsiidikomiteele pandud ülesannete täitmisel.



Muudatusettepanek		52
Ettepanek võtta vastu määrus
Artikkel 14 – lõige 4 a (uus)
	

	Komisjoni ettepanek
	Muudatusettepanek

	
	4a.	Liikmesriigi taotlusel aitab kemikaaliamet teha sellel liikmesriigil kindlaks võimalikud kandidaadid, kelle ta esitab vastavalt lõigetele 1 ja 2. Kandidaadi nimetamise kohustus jääb siiski liikmesriikidele.



Muudatusettepanek		53
Ettepanek võtta vastu määrus
Artikkel 14 – lõige 5 – lõik 1
	

	Komisjoni ettepanek
	Muudatusettepanek

	Tarbijaohutuse komitee liikmed määrab ametisse haldusnõukogu sobivate kandidaatide nimekirjast, mis koostatakse kemikaaliameti avaldatud osalemiskutse tulemuste põhjal.
	Tarbijaohutuse komitee liikmed valib ja määrab ametisse haldusnõukogu tegevdirektori koostatud sobivate kandidaatide nimekirjast. Nimekiri koostatakse taotluste põhjal, mis esitati pärast kemikaaliameti avaldatud osalemiskutset, ning eesmärk on lisada nimekirja vähemalt kaks korda nii palju kandidaate, kui on vaja ametikohtade täitmiseks tarbijaohutuse komitees ja igas pädevusvaldkonnas.



Muudatusettepanek		54
Ettepanek võtta vastu määrus
Artikkel 14 – lõige 5 – lõik 2 – punkt a – alapunkt iv a (uus)
	

	Komisjoni ettepanek
	Muudatusettepanek

	
	iva)	nanomaterjalide ohutuse hindamine;



Muudatusettepanek		55
Ettepanek võtta vastu määrus
Artikkel 14 – lõige 5 – lõik 2 – punkt a – alapunkt v
	

	Komisjoni ettepanek
	Muudatusettepanek

	(v)	alternatiivsed katsemeetodid ja uued metoodikad, sealhulgas uue lähenemisviisi metoodikad ja in vitro või in silico meetodid;
	v)	loomadega mitteseotud lähenemisviisid ja uued metoodikad, sealhulgas uue lähenemisviisi metoodikad ja in vitro või in silico meetodid;



Muudatusettepanek		56
Ettepanek võtta vastu määrus
Artikkel 14 – lõige 5 – lõik 2 – punkt b
	

	Komisjoni ettepanek
	Muudatusettepanek

	(b)	sõltumatus ja huvide konflikti puudumine.
	b)	sõltumatus ja huvide konflikti puudumine kooskõlas artikli 9 lõike 1 punkti e kohaselt vastu võetud eeskirjadega.



Muudatusettepanek		57
Ettepanek võtta vastu määrus
Artikkel 14 – lõige 5 – lõik 3
	

	Komisjoni ettepanek
	Muudatusettepanek

	Tarbijaohutuse komitee koosneb kuni 20 liikmest.
	Tarbijaohutuse komitee koosneb 20 liikmest ja selle eesmärk on kaasata vähemalt kaks liiget igast esindatud pädevusvaldkonnast.



Muudatusettepanek		58
Ettepanek võtta vastu määrus
Artikkel 14 – lõige 5 a (uus)
	

	Komisjoni ettepanek
	Muudatusettepanek

	
	5a.	Komiteede liikmed määratakse ja nimetatakse ametisse huvide konflikte reguleerivate eeskirjade alusel, mille haldusnõukogu on vastu võtnud artikli 9 lõike 1 punkti e kohaselt.



Muudatusettepanek		59
Ettepanek võtta vastu määrus
Artikkel 14 – lõige 6
	

	Komisjoni ettepanek
	Muudatusettepanek

	6.	Kõigi komiteede liikmetel on laialdased asjakohased eriteadmised. Komiteed võivad koopteerida täiendavaid liikmeid, kes valitakse nende eripädevuse alusel. Haldusnõukogu kehtestab riskihindamise komitee, sotsiaal-majandusliku analüüsi komitee ja tarbijaohutuse komitee koopteeritud liikmete maksimaalse arvu ja kohandab seda tegevdirektori ettepaneku alusel, võttes arvesse komiteede töökoormust, vajalike eriteadmiste liiki ja rahaliste vahendite olemasolu. Liikmesriikide komitee ja biotsiidikomitee võivad koopteerida kuni viis täiendavat liiget.
	6.	Kõigi komiteede liikmetel on laialdased asjakohased eriteadmised. Komiteed võivad koopteerida täiendavaid liikmeid, kes valitakse nende eripädevuse alusel, võttes arvesse geograafilist mitmekesisust. Haldusnõukogu kehtestab komiteede koopteeritud liikmete maksimaalse arvu ja kohandab seda tegevdirektori ettepaneku alusel, võttes arvesse komiteede töökoormust, vajalike eriteadmiste liiki ja rahaliste vahendite olemasolu.



Muudatusettepanek		60
Ettepanek võtta vastu määrus
Artikkel 14 – lõige 7 a (uus)
	

	Komisjoni ettepanek
	Muudatusettepanek

	
	7a.	Koopteeritud liikmetel, ekspertidel, nõustajatel ja sidusrühmadel ei ole hääleõigust.



Muudatusettepanek		61
Ettepanek võtta vastu määrus
Artikkel 14 – lõige 9
	

	Komisjoni ettepanek
	Muudatusettepanek

	9.	Liikmesriigid tagavad nende poolt nimetatud või määratud komiteede liikmetele piisavad teaduslikud ja tehnilised vahendid ning hõlbustavad komiteede ja nende töörühmade tegevust.
	9.	Liikmesriigid tagavad nende poolt nimetatud või määratud komiteede liikmetele nende tulemusliku osaluse võimaldamiseks piisavad teaduslikud ja tehnilised vahendid ja haldustoe ning hõlbustavad komiteede ja nende töörühmade tegevuses.



Muudatusettepanek		62
Ettepanek võtta vastu määrus
Artikkel 14 – lõige 10
	

	Komisjoni ettepanek
	Muudatusettepanek

	10.	Riskihindamise komitee, sotsiaal-majandusliku analüüsi komitee ja tarbijaohutuse komitee liikmed on sõltumatud ning nad ei küsi ega võta vastu juhiseid üheltki valitsuselt ega muult institutsioonilt, organilt, ametilt ega üksuselt. Liikmesriikide komitee ja biotsiidikomitee liikmed tegutsevad avalikes huvides. Nad hoiduvad igasugusest tegevusest, mis on vastuolus nende kohustustega või nende ülesannete täitmisega.
	10.	Riskihindamise komitee, sotsiaal-majandusliku analüüsi komitee ja tarbijaohutuse komitee liikmed on sõltumatud ning nad ei küsi ega võta vastu juhiseid üheltki valitsuselt ega muult institutsioonilt, organilt, ametilt ega üksuselt. Need liikmed ja liikmesriikide komitee ja biotsiidikomitee liikmed tegutsevad avalikes ja liidu huvides. Nad hoiduvad igasugusest tegevusest, mis on vastuolus nende kohustustega või nende ülesannete täitmisega.



Muudatusettepanek		63
Ettepanek võtta vastu määrus
Artikkel 14 – lõige 12
	

	Komisjoni ettepanek
	Muudatusettepanek

	12.	Komiteede liikmed, kelle kandidatuuri seab üles või kelle määrab liikmesriik, tagavad kemikaaliameti ülesannete ja nende liikmesriigi pädevate asutuste töö asjakohase kooskõlastamise.
	12.	Liikmesriikide komitee ja biotsiidikomitee liikmed, kelle määrab liikmesriik, tagavad komiteede tegevuse ja nende liikmesriigi pädevate asutuste töö asjakohase kooskõlastamise.



Muudatusettepanek		64
Ettepanek võtta vastu määrus
Artikkel 14 – lõige 15
	

	Komisjoni ettepanek
	Muudatusettepanek

	15.	Kemikaaliamet maksab asjaomasele liikmele või lõikes 13 osutatud isiku tööandjale tasu vastavalt rahastamiskorrale, mille haldusnõukogu on pärast komisjonilt positiivse arvamuse saamist kehtestanud. Haldusnõukogu koostab pärast komisjonilt positiivse arvamuse saamist ülesannete loetelu, mille eest võib tasu maksta. Kui asjaomane liige ei täida mõnda neist ülesannetest, võib tegevdirektor tema tasu kinni pidada.
	15.	Kemikaaliamet maksab asjaomasele liikmele või lõikes 14 osutatud isiku tööandjale tasu vastavalt rahastamiskorrale, mille haldusnõukogu on pärast komisjonilt positiivse arvamuse saamist kehtestanud. Haldusnõukogu koostab pärast komisjonilt positiivse arvamuse saamist ülesannete loetelu, mille eest võib tasu maksta. Kui asjaomane liige ei täida mõnda neist ülesannetest, võib tegevdirektor tema tasu kinni pidada.



Muudatusettepanek		65
Ettepanek võtta vastu määrus
Artikkel 15 – lõige 2
	

	Komisjoni ettepanek
	Muudatusettepanek

	2.	Arvamuse koostamisel annavad komiteed endast parima, et saavutada oma liikmete seas konsensus. Arvamus sisaldab komitee seisukoha põhjendusi. Kui konsensust ei saavutata, koosneb arvamus liikmete enamuse seisukohast, vähemuse seisukohtadest ning vastavatest enamuse ja vähemuse seisukohtade põhjendustest. Arvamus avaldatakse.
	2.	Arvamuse koostamisel annavad komiteed endast parima, et saavutada oma liikmete seas konsensus. Arvamus sisaldab komitee seisukoha põhjendusi. Kui konsensust ei saavutata, koosneb arvamus liikmete enamuse seisukohast, vähemuse seisukohtadest ning vastavatest enamuse ja vähemuse seisukohtade põhjendustest. Arvamus tehakse kemikaaliameti veebisaidil üldsusele kättesaadavaks.



Muudatusettepanek		66
Ettepanek võtta vastu määrus
Artikkel 15 – lõige 4
	

	Komisjoni ettepanek
	Muudatusettepanek

	4.	Iga komitee koostab oma töökorra ettepaneku, mille tegevdirektor valmistab vastuvõtmiseks ette ja mille haldusnõukogu seejärel vastu võtab. Riskihindamise komitee ja sotsiaal-majandusliku analüüsi komitee töökorra peavad komisjoni esindajad haldusnõukogus heaks kiitma.
	4.	Iga komitee koostab oma töökorra ettepaneku, mille tegevdirektor valmistab vastuvõtmiseks ette ja mille haldusnõukogu seejärel vastu võtab. Riskihindamise komitee, sotsiaal-majandusliku analüüsi komitee ja tarbijaohutuse komitee töökorra koostamisel konsulteerib tegevdirektor komisjoni esindajatega haldusnõukogus.



Muudatusettepanek		67
Ettepanek võtta vastu määrus
Artikkel 15 – lõige 5
	

	Komisjoni ettepanek
	Muudatusettepanek

	5.	Iga komitee töökorras sätestatakse liikmete asendamise ja koopteerimise menetlused, töörühmade loomise ja korraldamise menetlused ning vajaduse korral menetlused teatavate ülesannete delegeerimiseks sellistele töörühmadele. Töökorraga kehtestatakse ka arvamuste kiireloomulise vastuvõtmise ja huvide konfliktide lahendamise menetlus. Töökord avaldatakse.
	5.	Iga komitee töökorras sätestatakse liikmete asendamise ja koopteerimise menetlused, töörühmade loomise ja korraldamise menetlused ning vajaduse korral menetlused teatavate ülesannete delegeerimiseks sellistele töörühmadele. Arvamuste vastuvõtmist nendele töörühmadele ei delegeerita. Töökorraga kehtestatakse ka arvamuste kiireloomulise vastuvõtmise ja huvide konfliktide lahendamise menetlus. Töökord tehakse kemikaaliameti veebisaidil üldsusele kättesaadavaks.



Muudatusettepanek		68
Ettepanek võtta vastu määrus
Artikkel 15 – lõige 6 a (uus)
	

	Komisjoni ettepanek
	Muudatusettepanek

	
	6a.	Kõigi komiteede koosolekute üksikasjalikud kokkuvõtted tehakse üldsusele õigeaegselt kättesaadavaks, et võimaldada üldsusel jälgida toimikute ja muude arutlusel olnud teemadega seotud arengut.



Muudatusettepanek		69
Ettepanek võtta vastu määrus
Artikkel 16 – lõige 4
	

	Komisjoni ettepanek
	Muudatusettepanek

	4.	Kemikaaliamet ajakohastab ekspertide nimekirja, mis sisaldab artikli 16 lõikes 1 osutatud eksperte ja muid kemikaaliameti poolt otse kindlaks tehtud eksperte.
	4.	Kemikaaliamet ajakohastab ekspertide nimekirja, mis sisaldab artikli 16 lõikes 1 osutatud eksperte ja muid kemikaaliameti poolt otse kindlaks tehtud eksperte ja nende kvalifikatsiooni.

Ettepanek võtta vastu määrus
Artikkel 16 – lõige 5
	

	Komisjoni ettepanek
	Muudatusettepanek

	5.	Artikli 14 lõike 9 sõltumatust käsitlevaid sätteid, artikli 14 lõike 13 lepingulisi kokkuleppeid käsitlevaid sätteid ja artikli 14 lõike 14 tasustamiskorda käsitlevaid sätteid kohaldatakse mutatis mutandis kõigi ekspertide suhtes, kes osalevad komiteede või foorumi töörühmades või täidavad kemikaaliameti jaoks muid ülesandeid.
	5.	Artikli 14 lõike 10 sõltumatust käsitlevaid sätteid, artikli 14 lõike 14 lepingulisi kokkuleppeid käsitlevaid sätteid ja artikli 14 lõike 15 tasustamiskorda käsitlevaid sätteid kohaldatakse mutatis mutandis kõigi ekspertide suhtes, kes osalevad komiteede või foorumi töörühmades või täidavad kemikaaliameti jaoks muid ülesandeid.



Muudatusettepanek		71
Ettepanek võtta vastu määrus
Artikkel 17 – lõige 5
	

	Komisjoni ettepanek
	Muudatusettepanek

	5.	Foorum koostab haldusnõukogule oma töökorra ettepaneku. Töökorras sätestatakse esimehe ametisse nimetamise ja asendamise, liikmete asendamise ja töörühmadele teatavate ülesannete delegeerimise kord.
	5.	Foorum koostab oma töökorra ettepaneku, mille võtab vastu haldusnõukogu. Töökorras sätestatakse esimehe ametisse nimetamise ja asendamise, liikmete asendamise ja töörühmadele teatavate ülesannete delegeerimise kord.



Muudatusettepanek		72
Ettepanek võtta vastu määrus
Artikkel 19 – lõige 1
	

	Komisjoni ettepanek
	Muudatusettepanek

	1.	Tegevdirektor avaldab komiteede ja foorumi koosseisu kemikaaliameti veebisaidil. Üksikud liikmed võivad taotleda oma nime avalikustamata jätmist, kui nad leiavad, et avalikustamine võib neid ohustada. Tegevdirektor otsustab, kas selline taotlus rahuldada. Liikme ametisse nimetamise avaldamisel avaldatakse ka selle liikme kutsekvalifikatsioon.
	1.	Tegevdirektor avaldab komiteede ja foorumi koosseisu ning artikli 16 lõikes 4 osutatud ekspertide nimekirja kemikaaliameti veebisaidil. Üksikud liikmed ja eksperdid võivad taotleda oma nime avalikustamata jätmist, kui nad leiavad, et avalikustamine võib neid ohustada. Tegevdirektor otsustab, kas selline taotlus rahuldada. Liikme ametisse nimetamise avaldamisel avaldatakse ka selle liikme kutsekvalifikatsioon.



Muudatusettepanek		73
Ettepanek võtta vastu määrus
Artikkel 19 – lõige 3
	

	Komisjoni ettepanek
	Muudatusettepanek

	3.	Haldusnõukogu liikmete koosolekutel teatavad tegevdirektor, komiteede ja foorumi esimehed ja liikmed ning kõik osalevad eksperdid seoses päevakorra mis tahes punktiga kõigist täiendavatest huvidest, mida võib artikli 14 lõike 10 kohaselt pidada liikmete kohustusi kahjustavaks. Isik, kes on sellistest huvidest teatanud, ei osale asjaomase punkti üle hääletamisel.
	3.	Igal koosolekul teatavad haldusnõukogu liikmed, tegevdirektor, komiteede ja foorumi esimehed ja liikmed ning kõik osalevad eksperdid ja nõustajad seoses päevakorra mis tahes punktiga kõigist täiendavatest huvidest, mida võib artikli 14 lõike 10 kohaselt pidada liikmete kohustusi kahjustavaks. Isik, kes on sellistest huvidest teatanud, ei osale asjaomase punkti üle hääletamisel.

Ettepanek võtta vastu määrus
Artikkel 19 – lõige 3 a (uus)
	

	Komisjoni ettepanek
	Muudatusettepanek

	
	3a.	Haldusnõukogu liikmed, komiteede ja foorumi esimehed ja liikmed ning kõik osalevad eksperdid ja nõustajad teatavad tegevdirektorile viivitamata kõikidest katsetest neile survet avaldada või neid lubamatult mõjutada.



Muudatusettepanek		75
Ettepanek võtta vastu määrus
Artikkel 27 – lõige 1 – sissejuhatav osa
	

	Komisjoni ettepanek
	Muudatusettepanek

	Haldusnõukogu kinnitab iga aasta lõpuks tegevdirektori koostatud kavandi põhjal ühtse programmdokumendi kavandi, mis sisaldab järgmist:
	Haldusnõukogu kinnitab iga aasta lõpuks tegevdirektori ettepaneku põhjal ühtse programmdokumendi kavandi, mis sisaldab järgmist:



Muudatusettepanek		76
Ettepanek võtta vastu määrus
Artikkel 27 – lõige 1 – punkt d a (uus)
	

	Komisjoni ettepanek
	Muudatusettepanek

	
	da)	hinnang kemikaaliameti praeguste ja tulevaste ülesannete täitmiseks vajalike rahaliste ja inimressursside piisavusele;



Muudatusettepanek		77
Ettepanek võtta vastu määrus
Artikkel 27 – lõige 1 – punkt d b (uus)
	

	Komisjoni ettepanek
	Muudatusettepanek

	
	db)	artikli 14 lõikes 6 ning artiklites 16 ja 35 osutatud liikmete ja ekspertide oskuste tulemusliku kasutamise strateegia;



Muudatusettepanek		78
Ettepanek võtta vastu määrus
Artikkel 27 – lõige 1 – punkt d c (uus)
	

	Komisjoni ettepanek
	Muudatusettepanek

	
	dc)	strateegia artikli 35 lõike 2a kohaste lähetustega seotud eeldatavate vajaduste ja kulude kohta ning mis tahes otsuse kohta anda rahalist toetust riiklikele asutustele, ametitele ja uurimisinstituutidele teatavate ülesannete täitmiseks artikli 41b tähenduses.



Muudatusettepanek		79
Ettepanek võtta vastu määrus
Artikkel 29 – lõige 4 a (uus)
	

	Komisjoni ettepanek
	Muudatusettepanek

	
	4a.	Liidu valdkondlike õigusaktide alusel kogutavad tasud kehtestatakse sellisel tasemel, mis on piisav kõnealuste õigusaktide kohaselt osutatavate teenuste kulude katmiseks.

Ettepanek võtta vastu määrus
Artikkel 29 – lõige 4 b (uus)
	

	Komisjoni ettepanek
	Muudatusettepanek

	
	4b.	Kemikaaliamet määrab liidu eelarvereeglite kohaselt vastu võetud eelarve piires kindlaks rahaliste vahendite ametisisese jaotuse oma tegevuste ja ülesannete vahel, tehes seda kooskõlas oma volituste ja programmdokumentidega.



Muudatusettepanek		81
Ettepanek võtta vastu määrus
Artikkel 29 – lõige 5 – punkt a
	

	Komisjoni ettepanek
	Muudatusettepanek

	(a)	kemikaaliamet teeb reservi sissemakseid üksnes aastalõpu eelarve täitmise tulemusest delegeeritud määruse (EL) 2019/715 artikli 99 lõike 4 tähenduses, kui see tulemus on positiivne ja tuleneb kogutud tasudest, mis on suuremad kui asjaomasel aastal eelarves ette nähtud summad;
	a)	kemikaaliamet teeb reservi sissemakseid üksnes aastalõpu eelarve täitmise tulemusest delegeeritud määruse (EL) 2019/715 artikli 99 lõike 4 tähenduses, kui see tulemus on positiivne ja tuleneb kogutud tasudest, mis on suuremad kui asjaomasel aastal kemikaaliameti haldusnõukogu poolt heaks kiidetud viimases paranduseelarves ette nähtud summad;



Muudatusettepanek		82
Ettepanek võtta vastu määrus
Artikkel 29 – lõige 5 – punkt b
	

	Komisjoni ettepanek
	Muudatusettepanek

	(b)	aasta N + 1 eelarveprojektis sisalduv reserv ei tohi ühelgi hetkel ületada 8 % lõike 3 punktis b osutatud tasudest ning lõike 3 punktis a osutatud liidu toetusest saadava kemikaaliameti tulu aastal N – 1 tegelikult realiseeritud kogusummast ning samuti ei tohi see ületada 8 % kemikaaliameti aasta N – 1 haldus- ja tegevuskulude tegelikust kogusummast, olenevalt sellest, kumb summa on väiksem;
	b)	aastal N aasta N + 1 eelarveprojektis sisalduv reserv ei tohi ühelgi hetkel ületada 15 % lõike 3 punktis b osutatud tasudest saadava kemikaaliameti tulu viimasel viiel aastal tegelikult realiseeritud keskmisest kogusummast;



Muudatusettepanek		83
Ettepanek võtta vastu määrus
Artikkel 29 – lõige 5 – punkt c a (uus)
	

	Komisjoni ettepanek
	Muudatusettepanek

	
	ca)	kemikaaliamet annab igal aastal oma iga-aastase tegevusaruande raames aru reservi algsaldo, vahendite sisse- ja väljavoolu ning põhjenduste kohta.



Muudatusettepanek		84
Ettepanek võtta vastu määrus
Artikkel 29 – lõige 6
	

	Komisjoni ettepanek
	Muudatusettepanek

	6.	Komisjon võib lõikes 5 sätestatud reservi tingimused läbi vaadata ja tal on õigus võtta kooskõlas artikli 46 lõikega 1 vastu delegeeritud õigusakte, et sellise läbivaatamise alusel lõiget 5 muuta.
	6.	Komisjon esitab Euroopa Parlamendile ja nõukogule reservi toimimist käsitleva hinnangu reservi neljanda toimimisaasta lõpus. Asjakohasel juhul esitab komisjon Euroopa Parlamendile ja nõukogule reservi kohandamiseks seadusandliku ettepaneku.



Muudatusettepanek		85
Ettepanek võtta vastu määrus
Artikkel 30 – lõige 2 a (uus)
	

	Komisjoni ettepanek
	Muudatusettepanek

	
	2a.	Kemikaaliamet jälgib oma kulusid ning tema tegevdirektor esitab Euroopa Parlamendile, nõukogule, komisjonile ja kontrollikojale esitatavas iga-aastases tegevusaruandes aegsasti üksikasjaliku ja põhjendatud teabe kulude kohta, mis kaetakse käesoleva määruse kohaldamisalasse kuuluvatest tasudest.

Ettepanek võtta vastu määrus
Artikkel 30 a (uus)
	

	Komisjoni ettepanek
	Muudatusettepanek

	
	Artikkel 30a	

	
	Tasude läbivaatamine

	
	1.	Hiljemalt ... [kaks aastat pärast käesoleva määruse kohaldamise alguskuupäeva] ja seejärel iga kolme aasta tagant hindab komisjon eelarve piisavust ja kohandab sellele vastavalt kemikaaliametile makstavaid tasusid, eelkõige tagamaks, et tasudest saadav tulu koos kemikaaliameti muudest tuluallikatest saadava tuluga on piisav osutatavate teenuste kulude katmiseks.

	
	2.	Hiljemalt kaks aastat pärast [käesoleva määruse kohaldamise alguskuupäeva] ja seejärel iga kolme aasta tagant annab komisjon Euroopa Parlamendile ja nõukogule aru kemikaaliametile makstavate tasude eelarvelise piisavuse ning tasude sidususe ja konsolideerimise kohta.

Ettepanek võtta vastu määrus
Artikkel 35 – pealkiri
	

	Komisjoni ettepanek
	Muudatusettepanek

	Lähetatud riiklikud eksperdid ja muud töötajad
	Lähetatud riiklikud eksperdid ja muud teenistuse huvides lähetatud töötajad



Muudatusettepanek		88
Ettepanek võtta vastu määrus
Artikkel 35 – lõige 2 a (uus)
	

	Komisjoni ettepanek
	Muudatusettepanek

	
	2a.	Kemikaaliametis töötavaid ametnikke ja muid teenistujaid võib teenistuse huvides ning kooskõlas määrusega nr 31 (EMÜ), 11 (Euratom) kehtestatud personalieeskirjade artikliga 37 ja määrusega nr 31 (EMÜ), 11 (Euratom) kehtestatud muude teenistujate teenistustingimuste artikliga 51 lähetada liikmesriikide pädevatesse asutustesse või muudesse avaliku sektori asutustesse, kellele on usaldatud kemikaaliameti volitustega seotud ülesandeid.

	
	Selline lähetus ei mõjuta kemikaaliameti suutlikkust, ülesandeid ega tööd ja asjaomaste töötajate sõltumatust ning selle suhtes kohaldatakse asjakohaseid kaitsemeetmeid seoses huvide konflikti ja konfidentsiaalsusega. 



Muudatusettepanek		89
Ettepanek võtta vastu määrus
Artikkel 35 – lõige 2 b (uus)
	

	Komisjoni ettepanek
	Muudatusettepanek

	
	2b.	Haldusnõukogu võib oma otsusega võtta vastu tingimused, mille alusel toimuvad lõikes 2a osutatud ajutised lähetused või lähetused teenistuse huvides.

Ettepanek võtta vastu määrus
Artikkel 37 – lõige 2
	

	Komisjoni ettepanek
	Muudatusettepanek

	2.	Lõikega 1 hõlmamata muu teabe ja andmete puhul võtab haldusnõukogu tegevdirektori ettepaneku põhjal ja kokkuleppel komisjoniga vastu eeskirjad, mille eesmärk on tagada üldsusele regulatiivse, teadusliku ja tehnilise teabe kättesaadavus puhasainena, segudes või toodetes esinevate ainete ohutuse kohta, kui selline teave ei ole konfidentsiaalne, nagu on määratletud liidu valdkondlikes õigusaktides.
	2.	Kogu kemikaaliameti valduses oleva regulatiivse, teadusliku ja tehnilise teabe suhtes, mis käsitleb puhasainena, segudes või toodetes esinevate ainete ohutust, ja mida ei hõlma lõige 1, kehtib artikkel 37a, ilma et see piiraks teabe avalikustamist käsitlevate liidu õigusaktide erisätete kohaldamist.

Ettepanek võtta vastu määrus
Artikkel 37 a (uus)
	

	Komisjoni ettepanek
	Muudatusettepanek

	
	Artikkel 37a	

	
	Juurdepääs dokumentidele

	
	1.	 Kemikaaliameti valduses olevate dokumentide suhtes kohaldatakse Euroopa Parlamendi ja nõukogu määrust (EÜ) nr 1049/2001 ja määrust (EÜ) nr 1367/20061a.

	
	2.	Juhatus võtab vastu määruse (EÜ) nr 1049/2001 ja määruse (EÜ) nr 1367/2006 artiklite 6 ja 7 rakendamise praktilise korra, tagades tema valduses olevatele dokumentidele võimalikult ulatusliku juurdepääsu.

	
	3.	Kemikaaliametis määruse (EÜ) nr 1049/2001 artikli 8 kohaselt tehtud otsuste kohta võib esitada kaebuse ombudsmanile või hagi Euroopa Kohtusse vastavalt ELi toimimise lepingu artiklite 228 ja 263 alusel.

	
	_________________

	
	1a Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta liidu institutsioonide ja organite suhtes (ELT L 264, 25.9.2006, lk 13, ELI: http://data.europa.eu/eli/reg/2006/1367/oj).

Ettepanek võtta vastu määrus
Artikkel 38 – lõige 3
	

	Komisjoni ettepanek
	Muudatusettepanek

	3.	Kemikaaliameti haldusnõukogu liikmed, tegevdirektor, komiteede, apellatsiooninõukogu ja foorumi liikmed, töörühmades osalevad väliseksperdid ning töötajad järgivad ELi toimimise lepingu artiklis 339 sätestatud konfidentsiaalsusnõudeid, seda isegi pärast oma ametikohustuste lõppemist.
	3.	Kemikaaliameti haldusnõukogu liikmed, tegevdirektor, komiteede, apellatsiooninõukogu ja foorumi liikmed, töörühmades osalevad eksperdid ning töötajad järgivad ELi toimimise lepingu artiklis 339 sätestatud konfidentsiaalsusnõudeid, seda isegi pärast oma ametikohustuste lõppemist.

Ettepanek võtta vastu määrus
Artikkel 41 a (uus)
	

	Komisjoni ettepanek
	Muudatusettepanek

	
	Artikkel 41a	

	
	Akrediteeritud sidusrühmade kogu

	
	1.	Artikli 41 kohaldamiseks loob kemikaaliamet akrediteeritud sidusrühmade kogu (edaspidi „kogu“) ja koordineerib selle tegevust. 

	
	2.	Kogu tegevuse eesmärk on tugevdada suhteid kõigi sidusrühmade ja kemikaaliameti vahel ning aidata neil täita kemikaaliameti ülesandeid.

	
	3.	Tegevdirektoril või tema esindajal on õigus osaleda kõigil kogu koosolekutel. Kogu tööd juhib kemikaaliameti esindaja. Kemikaaliameti akrediteeritud sidusrühmade nimekiri tehakse üldsusele kemikaaliameti veebisaidil kättesaadavaks.

	
	4.	Haldusnõukogu koostab nimekirja nendest kogu liikmetest, kes on valitud artikli 15 lõikes 1 osutatud sidusrühmadest, ning tagab tööstuse esindajate ja kodanikuühiskonna organisatsioonide tasakaalustatud esindatuse nende liikmete seas.

Ettepanek võtta vastu määrus
Artikkel 41 b (uus)
	

	Komisjoni ettepanek
	Muudatusettepanek

	
	Artikkel 41b	

	
	Riiklike asutuste, ametite ja uurimisinstituutide võrgustike loomine

	
	1.	Kemikaaliamet lihtsustab oma pädevusvaldkondades tegutsevate riiklike asutuste, ametite ja uurimisinstituutide võrgustike loomist. Selle eesmärk on eelkõige hõlbustada teaduskoostöö raamistiku loomist, kooskõlastades tegevust, vahetades teavet, töötades välja ja rakendades ühisprojekte ning vahetades eriteadmisi ja parimaid tavasid kemikaaliameti pädevusvaldkondades.

	
	2.	Käesoleva artikli kohaldamisel koostab haldusnõukogu tegevdirektori ettepanekul nimekirja liikmesriikide poolt lõike 1 kohaselt määratud riiklikest asutustest, ametitest ja uurimisinstituutidest, mis võivad kemikaaliametit tema ülesannete täitmisel kas individuaalselt või võrgustike kaudu abistada, ning see nimekiri avaldatakse kemikaaliameti veebisaidil. Ilma et see piiraks ametile valdkondlike õigusaktidega antud ülesannete täitamist, võib kemikaaliamet nendele riiklikele asutustele, ametitele ja uurimisinstituutidele anda teatavaid ülesandeid, eelkõige seoses ettevalmistava tööga teaduslike arvamuste jaoks, teadusliku ja tehnilise abiga, andmekogumise ning kujunevate riskide kindlakstegemisega. Osa nende ülesannete täitmise eest on lõike 3 kohaselt õigus saada rahalist toetust.

	
	3.	Haldusnõukogu võtab vastu otsused rahalise toetuse andmise kohta lõikes 2 osutatud loetellu kantud riiklikele asutustele, ametitele ja uurimisinstituutidele teatavate ülesannete täitmiseks.

Ettepanek võtta vastu määrus
Artikkel 43 – lõige 1
	

	Komisjoni ettepanek
	Muudatusettepanek

	Kemikaaliamet aitab liikmesriikidel ja komisjonil edendada kõige kahjulikumate kemikaalide asendamist ohutumate ja säästvamate alternatiivsete ainete ja tehnoloogialahendustega ning töötada välja asjakohased teaduslikud meetodid, sealhulgas loomadega mitteseotud lähenemisviisid, et hinnata kemikaalidega seotud ohte ning kemikaalide kasutamise riske ja sotsiaal-majanduslikku mõju. Selline abi hõlmab teabevahetuse hõlbustamist ning asjakohaste liidu valdkondlike õigusaktide kohaldamisalasse kuuluvas asjakohases teadus-, arendus- ja innovatsioonitegevuses osalemist ja selle hõlbustamist.
	1.	Kemikaaliamet aitab liikmesriikidel ja komisjonil edendada kõige kahjulikumate ja muude ohtlike kemikaalide ja kemikaalirühmade asendamist ohutumate ja säästvamate alternatiivsete ainete ja tehnoloogialahendustega ning töötada välja, kiita õiguslikult heaks, võtta kasutusele ja valideerida rahvusvahelisel tasandil asjakohased teaduslikud meetodid, sealhulgas loomadega mitteseotud lähenemisviisid, et hinnata kemikaalidega seotud ohte ning kemikaalide kasutamise riske ja sotsiaal-majanduslikku mõju. Selline abi hõlmab teabevahetuse hõlbustamist, abi andmete koostamise vajaduste kindlaksmääramisel ning asjakohaste liidu valdkondlike õigusaktide, sealhulgas Euroopa Parlamendi ja nõukogu määruse (EL) 2021/6951a kohaldamisalasse ja võimaliku eksposoomi valdkonda kuuluvas asjakohases teadus-, arendus- ja innovatsioonitegevuses osalemist ja selle hõlbustamist.

	
	_________________

	
	1a Euroopa Parlamendi ja nõukogu 28. aprilli 2021. aasta määrus (EL) 2021/695, millega luuakse teadusuuringute ja innovatsiooni raamprogramm „Euroopa horisont“ ja kehtestatakse selle osalemis- ja levitamisreeglid ning tunnistatakse kehtetuks määrused (EL) nr 1290/2013 ja (EL) nr 1291/2013 (ELT L 170, 12.5.2021, lk 1, ELI: http://data.europa.eu/eli/reg/2021/695/oj).

Ettepanek võtta vastu määrus
Artikkel 43 – lõige 1 a (uus)
	

	Komisjoni ettepanek
	Muudatusettepanek

	
	1a.	Kemikaaliamet avaldab aastaaruande, milles esitab oma soovitused teadmiste- ja andmelünkade kohta seoses reguleerimisuuringute ja ‑vajadustega, samuti seoses ettevalmistavate ja alusuuringutega kõigis tema pädevusse kuuluvates valdkondades, võttes arvesse tekkivaid riske ning tehes tihedat koostööd ja suheldes pidevalt asjaomaste liidu ja rahvusvaheliste organitega.

Ettepanek võtta vastu määrus
Artikkel 44 – lõige 1
	

	Komisjoni ettepanek
	Muudatusettepanek

	Kemikaaliamet teeb asjakohaste teaduslike arvamuste esitamisel, andmete ja teabe vahetamisel, sealhulgas sellise teabevahetuse hõlbustamiseks asjakohaste andmevormingute ja kontrollitud sõnaloendite võimalikul kehtestamisel, ning kemikaalide hindamise teaduslike meetodite, sealhulgas loomadega mitteseotud lähenemisviiside väljatöötamisel koostööd muude liidu õiguse alusel asutatud asutustega, sealhulgas (kuid mitte ainult) Haiguste Ennetamise ja Tõrje Euroopa Keskuse, Euroopa Keskkonnaameti, Euroopa Toiduohutusameti, Euroopa Ravimiameti ning Euroopa Tööohutuse ja Töötervishoiu Ametiga.
	1.	Kemikaaliamet teeb asjakohaste teaduslike arvamuste esitamisel, andmete ja teabe vahetamisel, sealhulgas sellise teabevahetuse hõlbustamiseks asjakohaste andmevormingute ja kontrollitud sõnaloendite võimalikul kehtestamisel, ning kemikaalide hindamise teaduslike meetodite, sealhulgas loomadega mitteseotud lähenemisviiside väljatöötamisel koostööd muude liidu õiguse alusel asutatud asutustega, sealhulgas (kuid mitte ainult) Haiguste Ennetamise ja Tõrje Euroopa Keskuse (ECDC), Euroopa Keskkonnaameti (EEA), Euroopa Toiduohutusameti (EFSA), Euroopa Ravimiameti (EMA) ning Euroopa Tööohutuse ja Töötervishoiu Ametiga (EU-OSHA).

Ettepanek võtta vastu määrus
Artikkel 44 – lõige 1 a (uus)
	

	Komisjoni ettepanek
	Muudatusettepanek

	
	1a.	Kemikaaliamet tagab koostöö loomkatsete alternatiivide Euroopa Liidu referentlaboriga (EURL ECVAM), eelkõige seoses teaduslike meetodite väljatöötamise ja koolitustegevusega.

Ettepanek võtta vastu määrus
Artikkel 44 – lõige 1 b (uus)
	

	Komisjoni ettepanek
	Muudatusettepanek

	
	1b.	Koos kemikaaliameti, EFSA, EMA, ECDC, EEA ja EU-OSHAga luuakse alaline rakkerühm (edaspidi „rakkerühm“).

Ettepanek võtta vastu määrus
Artikkel 44 – lõige 1 c (uus)
	

	Komisjoni ettepanek
	Muudatusettepanek

	
	1c.	Rakkerühm keskendub valdkondadevahelistele küsimustele, mille käsitlemisel võib olla kasu terviseühtsuse põhimõttest ja eksposoomi lähenemisviisist. Rakkerühm tugineb olemasolevatele koostöömehhanismidele, maksimeerides sünergiat ja vältides dubleerimist.

Ettepanek võtta vastu määrus
Artikkel 44 – lõige 1 d (uus)
	

	Komisjoni ettepanek
	Muudatusettepanek

	
	1d.	Kemikaaliamet koordineerib rakkerühma tööd 12 kuu jooksul pärast rakkerühma loomist. Seejärel koordineerivad ja jagavad ametid rakkerühma tööd, sealhulgas rakkerühma koosolekute ja tegevuse koordineerimise juhtimine, rotatsiooni korras 12 kuu kaupa vastavalt lõikes 1l osutatud tegevusraamistikule.



Muudatusettepanek		102
Ettepanek võtta vastu määrus
Artikkel 44 – lõige 1 e (uus)
	

	Komisjoni ettepanek
	Muudatusettepanek

	
	1e.	Rakkerühm koosneb lõikes 1b osutatud asutuste töötajatest. Iga asutuse tegevdirektor nimetab rakkerühma oma asutuse esindaja ja esindajad annavad edusammudest aru oma asutuse tegevdirektorile. Rakkerühma koosolekutele kutsutakse osalema komisjoni esindaja, et tagada tihe koostöö rakkerühma ja komisjoni vahel.

Ettepanek võtta vastu määrus
Artikkel 44 – lõige 1 f (uus)
	

	Komisjoni ettepanek
	Muudatusettepanek

	
	1f.	Iga lõikes 1b osutatud asutus loob oma asutuses koordinatsioonikeskuse, et koordineerida osalemist ühistegevuses ja edastada strateegilistes küsimustes oma asutuse seisukoht. Iga koordinatsioonikeskus hoiab oma juhtimis- ja asutustevahelisi mehhanisme rakkerühmas toimuvaga kursis.

Ettepanek võtta vastu määrus
Artikkel 44 – lõige 1 g (uus)
	

	Komisjoni ettepanek
	Muudatusettepanek

	
	1g.	Rakkerühma liikmed võivad vajaduse korral kaasata iga asutuse teisi esindajaid, et küsida nende seisukohti ja nõuandeid meetmete rakendamiseks.

Ettepanek võtta vastu määrus
Artikkel 44 – lõige 1 h (uus)
	

	Komisjoni ettepanek
	Muudatusettepanek

	
	1h.	Vaatlejad ja väliseksperdid võivad vajaduse korral ning kokkuleppel rakkerühma liikmetega osaleda rakkerühma koosolekutel.

Ettepanek võtta vastu määrus
Artikkel 44 – lõige 1 i (uus)
	

	Komisjoni ettepanek
	Muudatusettepanek

	
	1i.	Rakkerühm ei ole otsuseid tegev organ. Rakkerühm võib esitada asutuste kõrgemale juhtkonnale meetmete võtmise soovitusi. Kõigi asutuse esindajad rakkerühmas nõustavad oma asutuse tegevdirektorit ja kõrgemat juhtkonda ning nad suhtlevad vajaduse korral komisjoni ja muude sidusrühmadega, et esitada oma seisukoht ja nõuanded.

Ettepanek võtta vastu määrus
Artikkel 44 – lõige 1 j (uus)
	

	Komisjoni ettepanek
	Muudatusettepanek

	
	1j.	Rakkerühm tuleb kokku vähemalt kuus korda aastas, kusjuures igal aastal toimub vähemalt üks strateegilisemat laadi füüsiline koosolek. Kui vaja, võib korraldada ka erakorralisi koosolekuid.

Ettepanek võtta vastu määrus
Artikkel 44 – lõige 1 k (uus)
	

	Komisjoni ettepanek
	Muudatusettepanek

	
	1k.	Iga aasta 31. detsembriks koostavad ja kinnitavad rakkerühma liikmed iga-aastase tegevusraamistiku, milles kirjeldatakse lõikes 1b osutatud asutuste terviseühtsuse ja eksposoomi alase koostöö kava.

	
	Tegevusraamistik hõlmab rakkerühma eesmärke, nende saavutamiseks võetavaid konkreetseid meetmeid ja soovitavaid tulemusi ning meetmete rakendamise ligikaudset ajakava ning tegevusraamistiku aluseks on järgmised terviseühtsuse ja eksposoomi alased eesmärgid:

	
	a) hõlbustada nende rakendamise strateegilist koordineerimist;

	
	b) edendada teadusuuringute koordineerimist;

	
	c) toetada suutlikkuse suurendamist;

	
	d) tugevdada kommunikatsiooni ja sidusrühmade kaasamist

	
	e) ning toetada ühiste partnerluste arendamist. 

Ettepanek võtta vastu määrus
Artikkel 44 – lõige 1 l (uus)
	

	Komisjoni ettepanek
	Muudatusettepanek

	
	1l.	Lõikes 1l osutatud tegevusraamistik on kooskõlas iga asutuse volitustega ega takista nende põhikirjajärgset tegevust.

Ettepanek võtta vastu määrus
Artikkel 45 – lõige 2
	

	Komisjoni ettepanek
	Muudatusettepanek

	2.	Kui kemikaaliamet teeb kindlaks lahknevuse võimaliku allika, võtab ta asjaomase asutusega ühendust, et tagada kogu asjakohase teadusliku või tehnilise teabe jagamine ning teha kindlaks võimalikud vastuolulised teaduslikud või tehnilised küsimused.
	2.	Kui kemikaaliamet teeb kindlaks lõikes 1 osutatud lahknevuse võimaliku allika, võtab ta asjaomase muu asutusega ühendust, et tagada kogu asjakohase teadusliku või tehnilise teabe jagamine ning teha kindlaks võimalikud vastuolulised teaduslikud või tehnilised küsimused.

Ettepanek võtta vastu määrus
Artikkel 45 – lõige 3
	

	Komisjoni ettepanek
	Muudatusettepanek

	3.	Kemikaaliamet ja asjaomane asutus teevad lahknevuse kõrvaldamiseks koostööd. Kui kemikaaliamet ja asjaomane asutus ei suuda lahknevust kõrvaldada, koostavad nad ühisaruande. Aruandes tuuakse selgelt välja vastuolulised teadusküsimused ja tehakse kindlaks asjakohased ebakohad andmetes ja lahknevate arvamuste põhjused, sealhulgas metodoloogilised erinevused, ning see tehakse üldsusele kättesaadavaks. Kui asjaomane asutus on liidu asutus või teaduskomitee, esitab kemikaaliamet ühisaruande komisjonile.
	3.	Kemikaaliamet ja muu asjaomane asutus teevad lahknevuse kõrvaldamiseks koostööd, võttes arvesse tervise ja keskkonna kõrgetasemelise kaitse eesmärki. Kui kemikaaliamet ja asjaomane muu asutus ei suuda lahknevust kõrvaldada, koostavad nad ühisaruande. Aruandes tuuakse selgelt välja vastuolulised teadusküsimused, tehakse kindlaks asjakohased ebakohad andmetes ja esitatakse arvamuste lahknemise põhjused, sealhulgas metodoloogiliste erinevustega seotud põhjused. Aruanne tehakse üldsusele kättesaadavaks. Kui asjaomane muu asutus on liidu asutus või teaduskomitee, esitab kemikaaliamet ühisaruande ka komisjonile.

Ettepanek võtta vastu määrus
Artikkel 46
	

	Komisjoni ettepanek
	Muudatusettepanek

	Artikkel 46
	välja jäetud

	Delegeeritud volitused
	

	1. Artikli 29 lõikes 6 osutatud õigus võtta vastu delegeeritud õigusakte antakse komisjonile käesolevas artiklis sätestatud tingimustel viieks aastaks alates [Väljaannete talitus: palun lisada käesoleva määruse jõustumise kuupäev]. Komisjon esitab delegeeritud volituste kohta aruande hiljemalt üheksa kuud enne viieaastase tähtaja möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga viieaastase ajavahemiku lõppemist.
	

	2. Euroopa Parlament või nõukogu võib lõikes 1 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.
	

	3. Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes38 sätestatud põhimõtetega iga liikmesriigi määratud ekspertidega.
	

	4. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
	

	5. Lõike 1 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kolme kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kolme kuu võrra.
	

	_________________
	

	38 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.

Ettepanek võtta vastu määrus
Artikkel 48 – lõik 1 – punkt 3
	

	Komisjoni ettepanek
	Muudatusettepanek

	(3)	artikli 77 lõige 1 jäetakse välja;
	3)	artikli 77 lõige 1 ja lõike 3 punktid b ja c jäetakse välja;

Ettepanek võtta vastu määrus
Artikkel 54 – pealkiri
	

	Komisjoni ettepanek
	Muudatusettepanek

	Hindamine
	Hindamine ja läbivaatamine

Ettepanek võtta vastu määrus
Artikkel 54 – lõige 2
	

	Komisjoni ettepanek
	Muudatusettepanek

	2.	Hindamisel käsitletakse võimalikku vajadust muuta kemikaaliameti volitusi ning sellise muutmise finantsmõju.
	2.	Hindamisel käsitletakse võimalikku vajadust muuta kemikaaliameti volitusi ning sellise muutmise finantsmõju. Hindamise käigus hinnatakse ka komiteede toimimist ja seda, kas oleks asjakohane ühtlustada või kohandada määruse artikleid 14 ja 15.

Ettepanek võtta vastu määrus
Artikkel 54 – lõige 3
	

	Komisjoni ettepanek
	Muudatusettepanek

	3.	Komisjon annab hindamistulemustest aru Euroopa Parlamendile, nõukogule ja haldusnõukogule. Asjakohasel juhul lisatakse tegevuskava ja ajakava. Komisjon avalikustab hindamise tulemused.
	3.	Komisjon annab hindamistulemustest aru Euroopa Parlamendile, nõukogule ja haldusnõukogule. Asjakohasel juhul lisatakse tegevuskava ja ajakava. Komisjon esitab asjakohasel juhul Euroopa Parlamendile ja nõukogule seadusandliku ettepaneku. Komisjon avalikustab hindamise tulemused.

